*Projekts*

LATVIJAS REPUBLIKAS MINISTRU KABINETS

2015.gada \_\_. \_\_\_ Noteikumi Nr. \_\_

Rīgā prot. Nr. \_\_ \_\_. §)

**Kārtība, kādā veicami atskaitījumi Privatizācijas aģentūrai par valsts īpašuma privatizāciju, valsts kapitāla daļu atsavināšanu un citām normatīvajos aktos noteiktajām darbībām, izveidojams un izlietojams rezerves fonds**

**un veicami maksājumi valsts budžetā**

Izdoti saskaņā ar likuma

“Par valsts un pašvaldību īpašuma objektu privatizāciju” 6.panta trešo daļu, 11.panta pirmo un trešo daļu un

Publiskas personas kapitāla daļu un kapitālsabiedrību pārvaldības likuma 143.panta trešo daļu

1. **6**
2. **Vispārīgie jautājumi**
3. Noteikumi nosaka:
   1. kārtību, kādā veicami atskaitījumi valsts akciju sabiedrībai “Privatizācijas aģentūrai” (turpmāk – aģentūra) no valsts īpašuma – ēku (būvju) (izņemot dzīvojamās mājas un dzīvokļa īpašumus), apbūvētu un neapbūvētu zemesgabalu, kapitālsabiedrību, kapitāla daļu vai citas mantas, kas ir valsts īpašumā, – privatizācijas, valsts kapitāla daļu atsavināšanas un valsts kapitāla pārvaldīšanas rezultātā iegūtajiem naudas līdzekļiem un citiem ieņēmumiem (turpmāk – aģentūrai paredzētie atskaitījumi), kā arī šo atskaitījumu apmēru;
   2. kārtību un nosacījumus, kādā izlietojami aģentūras rezerves fonda līdzekļi.
4. Visi ieņēmumi no valsts īpašuma privatizācijas, valsts kapitāla daļu atsavināšanas, kā arī ieņēmumi no aģentūras valdījumā esošā valstij piederošā un piekrītošā īpašuma nomas un nomas ar izpirkumu ieskaitāmi aģentūras kontos.
5. **Valsts īpašuma privatizācijas, valsts īpašumā un valdījumā esošo īpašumu nomas un valsts kapitāla daļu pārvaldīšanas un atsavināšanas rezultātā** **iegūto līdzekļu iemaksāšana valsts budžetā**
6. Valsts budžetā ieskaitāmo naudas līdzekļu summu nosaka, no kopējiem privatizācijas ieņēmumiem atņemot līdzekļus šādā kārtībā:
   1. atskaitījumi privatizācijas izdevumu segšanai;
   2. atskaitījumi aģentūras rezerves fondā.
7. Privatizācijas procesā iegūtos naudas līdzekļus reizi mēnesī līdz nākamā mēneša piecpadsmitajam datumam pēc šo noteikumu 3.punktā minēto atskaitījumu veikšanas pilnā apmērā ieskaita valsts budžetā.
8. Valsts kapitāla daļu atsavināšanas un valsts kapitāla pārvaldīšanas rezultātā iegūtos naudas līdzekļus, kas saskaņā ar šo noteikumu 2.punktu iemaksāti aģentūras kontos, reizi ceturksnī līdz nākamā ceturkšņa pirmā mēneša divdesmitajam datumam pēc aģentūrai paredzēto atskaitījumu veikšanas pilnā apmērā ieskaita valsts budžetā.
9. **Aģentūras finansēšanai nepieciešamie līdzekļi**
10. Izdevumus, kas saistīti ar normatīvajos aktos aģentūrai noteikto privatizācijas sertifikātu piešķiršanas un aprites pienākumu izpildi, finansē saskaņā ar Ministru kabineta 2003.gada 11.februāra noteikumiem Nr.71 “Privatizācijas sertifikātu piešķiršanas un privatizācijas sertifikātu kontu atvēršanas noteikumi”.
11. Ja aģentūrai uzdod veikt citas funkcijas, tiesību aktā paredz attiecīgās funkcijas finansēšanas avotu un kārtību.
12. Aģentūrai paredzētie atskaitījumi ir attiecīgajā mēnesī aprēķinātie atskaitījumi atbilstoši aģentūrai paredzēto atskaitījumu normatīviem. Aģentūrai paredzētos atskaitījumus uzskaita kā saņemtos avansa maksājumus.
13. Ja attiecīgā valsts īpašuma privatizēšanai, valsts kapitāla daļu atsavināšanai, novērtēšanai vai citu darbību veikšanai rīko konkursu, aģentūrai paredzētos atskaitījumus veic saskaņā ar noslēgtajiem līgumiem.
14. Aģentūrai paredzētos atskaitījumus par valsts īpašuma privatizāciju vai valsts kapitāla daļu atsavināšanu veic, pamatojoties uz likumu vai Ministru kabineta rīkojumu par attiecīgā īpašuma privatizāciju vai atsavināšanu.
15. **Aģentūrai paredzēto atskaitījumu normatīvi**
16. Lietas vešanai un juridiskajiem pakalpojumiem, valsts īpašuma (izņemot nekustamos īpašumus un zemesgabalus) privatizācijas noteikumu, konkursa noteikumu, līguma un citu ar tiem saistīto dokumentu nosacījumu izpildes nodrošināšanai, pamatojoties uz valsts īpašumu lietas nodošanas un pieņemšanas aktu, noteikti šādi atskaitījumu normatīvi:
    1. mazāk par 100 darbiniekiem – 4325,53 *euro* par objektu;
    2. no 100 līdz 499 darbiniekiem – 11041,49 *euro* par objektu;
    3. no 500 līdz 999 darbiniekiem – 21422,76 *euro* par objektu;
    4. 1000 darbinieku un vairāk – 35924,67 *euro* par objektu.
17. Privatizējamo vai atsavināmo valsts īpašumu novērtēšanai atskaitījumi noteikti izdevumu faktiskajā apmērā.
18. Nekustamā īpašuma (arī zemesgabalu)privatizācijasnoteiktais atskaitījums ir 50 procenti no pārdošanas cenas, bet ne mazāk kā 1422,87 *euro*. Ja tiek koriģēta pārdošanas cena, attiecīgi koriģē arī summu, kas aprēķināta, izmantojot attiecīgos atskaitījumu normatīvus.
19. Pirkuma līguma kontrolei no līguma parakstīšanas dienas līdz privatizācijas vai atsavināšanas noteikumos vai līgumā noteiktā apgrūtinājumu izpildes termiņa beigām, kā arī valsts īpašuma privatizācijas noteikumu, konkursa noteikumu, līguma un citu ar tiem saistīto dokumentu nosacījumu izpildes kontrolei noteiktais atskaitījums ir 108,14 *euro* par līgumu mēnesī.
20. Privatizējamā vai likvidējamā valsts īpašuma, tā saistību un mantas pārdošanai un valsts kapitāla daļas atsavināšanai noteiktais atskaitījums ir pieci procenti no pārdošanas cenas. Ja tiek koriģēta pārdošanas cena, attiecīgi koriģē arī summu, kas aprēķināta, izmantojot attiecīgos atskaitījumu normatīvus.
21. Nekustamā īpašuma īpašumtiesību noformēšanai un nostiprināšanai zemesgrāmatā atskaitījumi noteikti izdevumu faktiskajā apmērā.
22. Aģentūras valdījumā esošo valstij piederošo un piekrītošo īpašumu nomas līgumu kontrolei noteiktais atskaitījums ir50 procenti no nomas maksas, bet ne vairāk kā 108,14 *euro* par līgumu mēnesī.
23. **Aģentūras rezerves fonda izlietošana**
24. Rezerves fonda līdzekļus aģentūra izlieto:
    1. pirkuma līgumu atcelšanas, pirmpirkuma un atpakaļpirkuma tiesību īstenošanas izdevumu segšanai (atbilstoši minēto izdevumu faktiskajam apmēram);
    2. Latvijas nacionālā arhīva fonda uzraudzības iestāžu izdevumu segšanai, kas saistīti ar arhīva dokumentu sakārtošanu valsts kapitālsabiedrībām, kuras nodotas privatizācijai saskaņā ar likumu “Par valsts un pašvaldību īpašuma objektu privatizāciju”, un valsts kapitālsabiedrībām, kuras nodotas likvidācijai saskaņā ar Ministru kabineta rīkojumiem (atbilstoši minēto izdevumu faktiskajam apmēram);
    3. aģentūras valdījumā pārņemto privatizējamo valsts īpašumu apsardzes un apsaimniekošanas izdevumu segšanai (atbilstoši minēto izdevumu faktiskajam apmēram), ja tos nav iespējams segt no valsts īpašuma nomnieka vai privatizācijas subjekta līdzekļiem;
    4. privatizējamo valsts īpašuma apdrošināšanas izdevumu segšanai, ja tos nav iespējams segt no privatizācijas subjekta līdzekļiem (atbilstoši minēto izdevumu faktiskajam apmēram);
    5. šajos noteikumos minētajiem aģentūrai paredzētajiem atskaitījumiem par valsts īpašumiem tādā apmērā, kas nav nosedzams no īpašumu pārdošanas ieņēmumiem. Pēc attiecīgo valsts īpašumu pārdošanas vai papildu ieņēmumu saņemšanas līdzekļi, kas saņemti avansā no rezerves fonda, pārskaitāmi atpakaļ aģentūras rezerves fondā;
    6. aģentūras izdevumu segšanai par akciju izsolēm publiskajā piedāvājumā par privatizācijas sertifikātiem;
    7. to tiesvedības izdevumu segšanai, kas saistīti ar aģentūras funkciju veikšanu (atbilstoši minēto izdevumu faktiskajam apmēram);
    8. aģentūras izdevumu segšanai, ja aģentūras izdevumu tāmē paredzēto līdzekļu apmērs ir tāds, ka tos nav iespējams segt no šajos noteikumos minētajiem aģentūrai paredzētajiem atskaitījumiem. Pēc valsts īpašuma pārdošanas līdzekļi, kas saņemti avansā no rezerves fonda, pārskaitāmi atpakaļ aģentūras rezerves fondā;
    9. tādu pašvaldību, kredītiestāžu un aģentūras, kā arī citu institūciju izdevumu segšanai, kas saistīti ar privatizācijas sertifikātu piešķiršanu un apriti, ja šo noteikumu 7.punktā minētie ieņēmumi ir mazāki nekā Ministru kabineta 2003.gada 11.februāra noteikumos Nr.71 “Privatizācijas sertifikātu piešķiršanas un privatizācijas sertifikātu kontu atvēršanas noteikumi” paredzētie izdevumi;
    10. privatizācijas sertifikātu dzēšanai normatīvajos aktos noteiktajām personām;
    11. saskaņā ar Ministru kabineta 2007.gada 16.oktobra noteikumiem Nr.711 “Noteikumi par privatizācijas sertifikātu tirgus starpniecības sabiedrību licenču izsniegšanas, apturēšanas un anulēšanas kārtību, valsts nodevas likmi par tās saņemšanu, kā arī starpniecības sabiedrību pienākumiem un to uzraudzības kārtību” izveidotās privatizācijas sertifikātu tirgus starpniecības sabiedrību licencēšanas komisijas darbības nodrošināšanai;
    12. šajā punktā minēto darbību nodrošināšanai, ja valsts budžeta likumā kārtējam gadam tam nav paredzēts finansējums:
        1. aģentūras izdevumu segšanai, kas nepieciešami likumā “Par valsts un pašvaldību dzīvojamo māju privatizāciju” aģentūrai noteikto funkciju pildīšanai – privatizācijai, tās pabeigšanai, aģentūras valdījumā esošo dzīvojamo māju pārvaldīšanai, dzīvojamo māju pārvaldīšanas tiesību nodošanai dzīvokļu īpašnieku sabiedrībai vai ar dzīvokļu īpašnieku savstarpēju līgumu pilnvarotai personai;
        2. aģentūras valdījumā esošo valsts neprivatizēto dzīvokļu īpašumu, kuri nav izīrēti vai iznomāti, pārvaldīšanas, maksas par sniegtajiem pakalpojumiem un funkcionāli nepieciešamā zemesgabala nomas maksas (ja dzīvojamā māja atrodas uz citam īpašniekam piederošas zemes) segšanai;
        3. aģentūras valdījumā esošo valsts dzīvokļa īpašumu, kuri ir izīrēti vai iznomāti, pārvaldīšanas, maksas par sniegtajiem pakalpojumiem, funkcionāli nepieciešamā zemesgabala nomas maksas un nekustamā īpašuma nodokļa maksājumu segšanai, ja tos nav iespējams segt no valsts dzīvokļa īpašuma privatizācijas subjekta, īrnieka vai nomnieka līdzekļiem pēc tam, kad spēkā stājies tiesas spriedums par īres vai nomas līguma izbeigšanu un īrnieka vai nomnieka izlikšanu no attiecīgajām īres vai nomas telpām;
        4. aģentūras izdevumu segšanai, kas radušies, nododot pašvaldībām aģentūras valdījumā esošo neprivatizēto valsts dzīvojamo māju, to daļu un dzīvokļa īpašumus, kā arī šo īpašumu atsavināšanas procesa organizatoriskajam nodrošinājumam;
        5. dzīvojamo māju privatizācijas informācijas sistēmas nodrošināšanai;
        6. aģentūras izdevumu segšanai, kas radušies, apzinot dzīvojamās mājas vai to reālās vai domājamās daļas, kā arī elektrotīklus, kas piekrīt valstij kā bezīpašnieka un bezmantinieka manta;
        7. valstij piekritīgās bezmantinieka, bezīpašnieka mantas pārvaldīšanas, maksas par sniegtajiem pakalpojumiem, funkcionāli nepieciešamā zemesgabala nomas maksas un nekustamā īpašuma nodokļa maksājumu (ja dzīvojamā māja atrodas uz citam īpašniekam piederošas zemes) segšanai, kā arī aģentūras valdījumā esošo neprivatizēto dzīvojamo māju, to daļu un dzīvokļu īpašumu atsavināšanas procesa organizatoriskajam nodrošinājumam;
        8. izdevumu segšanai, kas saistīti ar aģentūras valdījumā esošo dzīvojamo māju un to palīgēku patvaļīgās būvniecības radīto seku novēršanu un valsts dzīvojamo māju (graustu) nojaukšanu;
        9. aģentūras izdevumu segšanai, kuri radušies, izpildot spriedumus, kas saistīti ar valsts īpašumā un aģentūras valdījumā esošajām dzīvojamām mājām, to daļām un dzīvokļa īpašumiem;
    13. aģentūras valdījumā pārņemto privatizējamo valsts īpašumu nodokļu un nodevu maksājumu segšanai (atbilstoši minēto izdevumu faktiskajam apmēram), ja tos nav iespējams segt no valsts īpašuma nomnieka vai privatizācijas subjekta līdzekļiem;
    14. citos tiesību aktos vai administratīvajos aktos paredzēto izdevumu segšanai, kas saistīti ar aģentūrai doto uzdevumu veikšanu;
    15. aģentūras likvidācijas izdevumu segšanai (ja izdevumu apmērs ir tāds, ka tos nav iespējams segt no aģentūras līdzekļiem).
25. **Noslēguma jautājums**
26. Atzīt par spēku zaudējušiem Ministru kabineta 2011.gada 20.decembra noteikumus Nr.976 „Kārtība, kādā veicami atskaitījumi Privatizācijas aģentūrai par valsts īpašuma privatizāciju, valsts kapitāla daļu atsavināšanu un citām normatīvajos tiesību aktos noteiktajām darbībām, izveidojams un izlietojams rezerves fonds, un veicami maksājumi valsts budžetā” (Latvijas Vēstnesis, 2011, 202. nr.; 2013, 250.nr.).

Ministru prezidente L. Straujuma

Finanšu ministrs J.Reirs

Vīza:

Pārresoru koordinācijas centra vadītājs P.Vilks

16.11.2015 11:32

1478

Vladislavs Vesperis

67082812, [vladislavs.vesperis@pkc.mk.gov.lv](mailto:vladislavs.vesperis@pkc.mk.gov.lv)